tomron87/hebrew-wikipedia-sentences-corpus huggingface dataset:
בפברואר 2023 בערב הפתיחה החגיגי של יריד האמנות "ווינווד" במיאמי, שברה בשוגג מבקרת בתערוכה, פסל כלב בלון כחול בגובה של 40 סנטימטרים ובשווי מוערך של 42 אלף דולרים.
בהיותו סטודנט נולדה לו בת.
אמה הצעירה סירבה להנשא לו והילדה נמסרה לאימוץ.
לאחר שנים חודש הקשר בין קונס לבתו.
בשנת 1991 נישא קונס לצ'יצ'ולינה.
הזוג זכה לתשומת לב תקשורתית כאשר קונס יצר פסלים וציורים המתארים את בני הזוג בעת קיום יחסי מין.
בשנת 1992 נולד בנם לודוויג, וב-1994 השניים התגרשו.
צ'יצ'ולינה עזבה את ארצות הברית עם בנם והמשמורת עליו נידונה בתהליך משפטי ארוך.
ב-1998 קיבל קונס את המשמורת החוקית על הילד, אך זה נשאר עם צ'יצולינה באיטליה.
ג'ף למיר , הוא אמן וכותב קומיקס קנדי.
הוא חיבר בין השאר את טרילוגיית Essex County וכן את The Underwater Welder, סוויט טות' ו-The Nobody.
למיר ידוע בכתיבה בעלת אווירה עגמומית ומאפיינים אנושיים וקודרים.
אווירה עצובה זו, מגובה פעמים רבות באיורים משורבטים חסרי תחכום, לעיתים בקווים גסים שהולמים את העלילה.
למיר מצייר את רוב יצירותיו בשחור לבן.
מתגורר בטורונטו, נשוי ואב לבן.
למיר נולד וגדל בעיירה כפרית קטנה במחוז אסקס, אונטריו בסמיכות לאגם Saint Clair.
בתחילה למד קולנוע, אבל לבסוף בחר בקומיקס כשהבין שבימוי סרטים לא התאים לאופיו המתבודד.
אחרי שהוציא באופן פרטי בהוצאת Ashtray Press את Lost Dogs אשר זיכה אותו בפרס Xeric ב-2005 התחיל להוציא למיר את יצירותיו ב-Top Shelf Productions.
בין 2008 ל-2009 הוא הוציא את טרילוגיית Essex County בהוצאה זו.
הטרילוגיה הייתה מועמדת לפרס אייזנר ולפרס Harvey.
בהמשך הקריירה שלו החל למיר לכתוב רצועת מדע בדיוני בשם Fortress ברבעון UR Magazine.
ב-2009 ורטיגו פרסמו את יצירתו של למיר The Nobody, סיפור בשני צבעים אודות זהות, פחד ופרנויה בקהילה קטנה.
באותה שנה המשיך את הקריירה שלו בוורטיגו בשעה שהתחיל להוציא סדרה חודשית בשם Sweet Tooth
בניגוד לסגנונו טרם סדרה זו, סדרה זו צוירה בצבעים מלאים.
אחרי כתיבת סדרה זו, החל למיר לכתוב במסגרת יקום DC.
הקומיקס הראשון שכתב במסגרת זו היה החוברת החד פעמית היום הבהיר ביותר עם הדמות של Atom.
את החוברת צייר האומן הטורקי Mahmud Asrar והיא נועדה לשמש כקרש קפיצה לדמות על מנת שיכנס למכלול Adventure Comics.
למיר גם השיק מחדש את סדרת Superboy בשיתוף הדמות של Conner Kent.
במסגרת עלילת Flashpoint הוא כתב את פרנקנשטיין (דמות של DC) ומיני סדרה בשם Creature of the unknown שנכללת בתוך Creature Commandos.
במסגרת האיפוס מחדש של יקום DC ב-2011 הוא כתב את הסדרה הרצה של Animal Man.
Vertigo The Nobody נובלה גרפית בכריכה קשה.
פליקס ג'פרי "ג'ף" פארל הוא שחיין אמריקאי בעבר, אלוף אולימפי ושיאן עולם.
הוא למד ושחה באוניברסיטת ייל.
בתחרות שנערכה בטוקיו שביפן ב-21 ביולי 1959 קבע פארל במשחה שליחים 4x100 מטר חופשי ביחד עם, אלטון פולט, לאנס לארסון וג'ו אלקייר שיא עולם חדש של 3:44.4 דקות.
חודש לאחר מכן, במשחקים הפאן-אמריקאיים שנערכו בשיקגו שבאילינוי הוא זכה בשתי מדליות זהב, במשחה ל-100 מטר חופשי (56.3 שניות) ובמשחה שליחים 4x100 מטר מעורב (4:14.9 דקות)
בשנה האולימפית פארל היה הספרינטר המהיר בעולם, אולם שישה ימים לפני המבחנים האמריקאים לאולימפיאדת רומא (1960), עבר אפנדקטומיה (כריתת התוספתן).
הוועד האולימפי האמריקאי הסכים לערוך לו תחרות מבחן מספר שבועות לאחר מכן לכשיחלים, אך הוא סירב בטענה שהוא רוצה להשתתף בתנאים שווים ולא לזכות ביתרון כלשהו.
לבסוף הוא השתתף במבחנים והצליח להתברג רק למשחי השליחים לאחר שסיים רביעי במשחה ל-100 מטר חופשי.
במשחקים עצמם לאחר שהחלים באופן מלא הוא זכה בשתי מדליות זהב, במשחה שליחים 4x200 מטר חופשי ביחד עם ג'ורג' האריסון, ריצ'רד בליק ומייק טרוי בשיא עולם חדש של 8:10.2 דקות, לפני יפן (8:13.3 דקות) ואוסטרליה (8:13.8 דקות).
כשחיין רביעי, הוא שחה ב"זינוק שליחים" תוצאה של 2:02.0 דקות ובמשחה שליחים 4x100 מטר מעורב ביחד עם פרנק מקיני, פול הייט ולאנס לארסון בשיא עולם חדש של 4:05.4 דקות, לפני אוסטרליה (4:12.0 דקות) ויפן (4:12.2 דקות).
כשחיין רביעי, הוא שחה את סגנון החופשי ב"זינוק שליחים" בתוצאה של 54.9 שניות.
פארל משתתף משנות ה-80 בתחרויות מאסטרס ומחזיק בשיאי עולם רבים לקבוצות גיל שונות.
בשנת 1968 זכה טרוי להכלל בהיכל התהילה הבינלאומי של השחייה.
ג'ף סקול הוא מהנדס מחשבים, יזם אינטרנט, מפיק סרטים ונדבן יהודי קנדי.
הוא היה העובד הראשון והנשיא הראשון של חברת הדוט קום eBay.
התעשרותו מהחברה המצליחה אפשרה לו להפוך לפילנתרופ, באמצעות קרן סקול (The Skoll Foundation), וכן לייסד חברה להפקות סרטים.
סקול נולד ב-16 בינואר 1965 במונטריאול שבקנדה למשפחה יהודית.
אמו הייתה מורה, ואביו היה בעלים של חברה לייצור כימיקלים.
בהיותו בן 14, אובחן אצל אביו סרטן.
בעקבות האיבחון, התוודה אביו באוזניו על אכזבתו מכך שלא השיג את מטרותיו בחיים, דבר שהעניק לסקול, על פי עדותו, דחיפה להצטיין ולהשאיר חותם בעולם.
סקול למד לתואר ראשון במדע שימושי באוניברסיטת מונטריאול, במסלול להנדסת חשמל, אותו סיים בהצטיינות.
בעת היותו סטודנט ערך את העיתון הסאטירי של בית הספר להנדסה של האוניברסיטה, ומימן את לימודיו כמתדלק בתחנת דלק.
לאחר סיום לימודיו טייל בעולם כתרמילאי, וכשחזר הקים שתי חברות קטנות להשכרת מחשבים ולשירותי מחשב.
בשנת 1993 עזב את קנדה ולמד לתואר שני בבית הספר למינהל עסקים של אוניברסיטת סטנפורד שבקליפורניה.
לאחר שסיים את התואר ב-1995 הצטרף לחברת ההוצאה לאור נייטס ריידר, שם עסק בפרויקטים בתחום החדש - האינטרנט.
בשנת 1996 פגש סקול את פייר אומידיאר, איראני-אמריקני יליד צרפת, שייסד את חברת המכירות הפומביות ברשת, eBay.
אומידר מינה אותו לעובד הראשון של החברה במשרה מלאה, ולנשיא החברה.
eBay, שהייתה חברת דוט קום קלאסית בכך שהעתיקה בהצלחה צורת מסחר קיימת אל תחום האינטרנט, תוך שיתוף משתמשים רבים והוזלת עלויות, הייתה אפילו כבר רווחית ביום שסקול הצטרף; אולם, סקול הוא זה שכתב את התוכנית העסקית, שהפכה את החברה מחברת הזנק קטנה להצלחה מסחרית
הוא שימש כנשיא החברה עד הגעתה של מג ויטמן בינואר 1998, אז הפך לסגן נשיא לתכנון אסטרטגי.
בעקבות בעיות שהתגלעו בין בכירי החברה, עזב את החברה בשנת 2000 תוך שהוא מממש את חבילת המניות שלו, השנייה בגודלה בחברה.
צעד זה העשיר אותו בכ-2 מיליארד דולר.
בספטמבר 2004 דורג שלישי ברשימת העשירים ביותר בארצות הברית מתחת לגיל 40.
סקול ייסד את חברת ההפקות Participant Media (מילולית: "אמצעי התקשורת של המשתתפים")}, ומשמש יושב הראש שלה.
החברה מפיקה סרטי עלילה וסרטים תיעודיים, המקדמים ערכים סוציאליים.
מטרת החברה להפיק סרטים בעלי סדר יום פוליטי וחברתי, בכך שיצליחו כלכלית וכך יגיעו לצופים רבים ככל האפשר, וישפיעו על צופיהם לחולל שינויים חברתיים ופוליטיים.
כבר בשנתה השנייה, ב-2006, ארבעה סרטים בהפקתה היו מועמדים ל-11 פרסי אוסקר: הסרטים סיריאנה בכיכובו של ג'ורג' קלוני (על ההשפעה העולמית של תעשיית הנפט), לילה טוב ובהצלחה (בבימויו של קלוני, על העיתונאי האידיאליסט אדוארד מורו), "ארץ קרה" (על שינוי הגישה להטרדות מיניות באזורים הכפריים), והסרט התיעודי "מרדר בול".
בסך הכל היו מועמדים לפרס האוסקר 35 סרטים בהפקת החברה, נכון לשנת 2012.
בבעלות החברה מחלקות לטלוויזיה ולהוצאה לאור, והיא גם מפעילה את האתר Takepart.com, המעודד לפעילות חברתית באמצעות קישור הקוראים לנושאים בחדשות המעניינים אותם.
החברה גם תמכה ביזמים חברתיים פוטנציאליים, באמצעות תוכנית הייעוץ ותוכנית האקטיביזם שלה.
כדוגמה להשפעה של סרט בהפקת החברה, ניתן לציין הסרט "ארץ קרה", שיצא לאקרנים בסמיכות זמנים לדיונים על הארכת החוק נגד אלימות כלפי נשים.
הסרט הוקרן בין היתר בקונגרס האמריקני וסייע רבות לגייס תמיכה ציבורית כדי להאריך את החוק.
סקול מימן את "פרויקט גנדי", בשיתוף "סיוע בינלאומי" (Relief International), שיצר גרסה מדובבת לערבית של הסרט גנדי.
הסרט מוקרן באופן סדיר בשטחי הרשות הפלסטינית, ונועד לקדם התנגדות לא אלימה, העצמה וחתירה לעצמאות כלכלית של החברה הפלסטינית.
בשנת 2015 נמנה כחלק ממפיקי הסרט "חיות ללא לאום", דרמת מלחמה בהפקה גאנית-אמריקאית בכיכובו של אידריס אלבה.
ב-2006 השקיע באוברון מדיה (Oberon Media), חברה ישראלית שפיתחה משחקי מחשב.
סקול השקיע בחברה באמצעות חברת ההשקעות שלו - קפריקורן מנג'מנט.
ב-2011 השקיע עם שותפים בקרן הון סיכון הפלסטינית MEVCF שהוקמה במטרה להשקיע בחברות אינטרנט, מובייל ותוכנה שמוקמות על ידי יזמים פלסטינים ב.
סקול מעיד ששאיפתו להגיע לעצמאות כלכלית נועדה רק כדי לממש את מטרתו האמיתית, והיא להשפיע על העולם באמצעות פתרון של בעיות עולמיות עיקריות.
באותה תקופה הוא פגש את ג'ון גרדנר, שהיה שר הבריאות והחינוך בממשלו של הנשיא ג'ונסון.
לשאלתו, איך הכי כדאי לפעול כדי לתקן קלקולים בעולם ביעילות, ענה לו גרדנר: "תבטח בכך, שאנשים טובים יעשו דברים טובים." לעדותו של סקול, הפגישה הניעה אותו להקים את "קרן סקול".
סקול מתמצת את גישתו ליצירת השפעה ולפתרון בעיות גלובליות בסיסמה "השקיעו, קשרו, וספרו לכולם" (Invest, Connect, Celebrate).
הוא מאמין שלכל אדם יש אפשרות להשפיע על תהליכים בעולם, על ידי שימוש בכישורים ובכלים השונים מאדם לאדם, אבל המצויים במידה כזו או אחרת בכל אחת ואחד - ביכולת עסקית, אמנותית, בכישורי מנהיגות, בתרומה כספית, וכדומה.
פעילותו הנדבנית של סקול זיכתה אותו בהכרה ציבורית ובפרסים רבים.
סקול הוא יושב הראש של קרן הסיוע שהקים, "קרן סקול", המקדמת יזמות חברתית.
הוא תורם לקרן כ-80 מיליון דולר בכל שנה, ומאז היווסדה ב-1999 ועד 2013 תרם לה כבר כמיליארד דולר מהונו האישי.
מבחינת היקף נכסיה, זוהי הקרן הגדולה בעולם לקידום יזמות חברתית.
תרומתו הגדולה ביותר למוסד יחיד הייתה בסך 30 מיליון דולר, למסע הציבורי למען הגנה על האקלים (Alliance for Climate Protection Campaign).
ב-2009 הקים את "קרן סקול לאיומים דחופים", עם תקציב ראשוני של 100 מיליון דולר במטרה להתמודד עם אתגרים גלובלים דוגמת משבר האקלים.
ב-2017 תרם מיליון דולר לקרן צדקה העיתון הבריטי "הגרדיאן", שהוקמה בארצות הברית, במטרהו לגייס כסף מארגונים פילנתרופיים וקרנות צדקה של תאגידים וחברות מחקר כדי לממן כתיבה עיתונאית על נושאים שונים, מזכויות אדם ועד שינויי אקלים.
בבעלותו של סקול מכונית טסלה רודסטר, מתוצרת חברת טסלה האמריקנית, שהיא מכונית הספורט הכל-חשמלית הראשונה ביצור סדרתי.
סקול הוא גם משקיע בחברה.
בשנת 2011 קיבל סקול את אות מסדר קנדה, אות הכבוד הגבוה ביותר במולדתו.
האות ניתן לו "על תרומתו הנדיבה למטרות חברתיות, ועל חדשנות בפעילותו הנדבנית."
פרס החזון מטעם גילדת המפיקים של אמריקה, 2009
סקול הוצב ברשימת 100 האנשים של השנה של המגזין טיימס, 2006
פרס רייב של המגזין Wired
ב-2003 זכה בתואר דוקטור לשם כבוד מאוניברסיטת טורונטו.
ג'ף לואי הוא כדורגלן עבר האיטי.
לואי התחיל את הקריירה שלו במירבלאיס מארץ הולדתו האיטי.
בגיל 18 עבר ללה מאן כאשר הוא שיחק במקביל גם בקבוצת המילואים של המועדון.
באוגוסט חתם בסטנדרד לייז' הבלגית.
ב-12 בנובמבר 2011 הוא ערך את הופעת הבכורה שלו בנבחרת האיטי נגד
ב-2018, בגיל 26 בלבד, פרש לואי ממשחק בשל בעיות בברכיו.
ג'פרי "ג'ף" ליין פלייק הוא דיפלומט ופוליטיקאי אמריקאי חבר המפלגה הרפובליקנית שכיהן כשגריר ארצות הברית בטורקיה.
פלייק כיהן כסנאטור מטעם מדינת אריזונה מינואר 2013 עד ינואר 2019, וקודם לכן כחבר בבית הנבחרים של ארצות הברית.
פלייק נולד בחוות בקר בסנופלייק שבאריזונה.
לאחר לימודי התיכון היה שליח הכנסייה המורמונית לדרום אפריקה ולזימבבואה.
ב-1986 סיים תואר ראשון ביחסים בינלאומיים באוניברסיטת בריגהאם יאנג וב-1987 סיים תואר שני במדע המדינה באוניברסיטת בריגהאם יאנג.
בתום לימודיו החל לעבוד בוושינגטון די.
בהמשך עבר לנמיביה באפריקה שם כיהן כמנהל המכון לדמוקרטיה.
ב-1992 מונה למנהל מכון גולדווטר, מכון מחקר ליברטריאני-שמרני באריזונה.
בשנת 2000 נבחר כנציג מחוז מס' 1 של אריזונה לבית הנבחרים של ארצות הברית.
הוא הושבע לתפקיד בינואר 2001 ומאז נבחר לארבע כהונות נוספות.
בנובמבר 2012 ניצח בבחירות לסנאט לאחר שזכה ל-49.2% מקולות המצביעים לעומת ריצ'רד קרמונה, חבר המפלגה הדמוקרטית שקיבל 46.2%.
פלייק כיהן בסנאט כחבר בוועדת החוץ, ועדת האנרגיה ומשאבי הטבע, ועדת המשפט, והוועדה המיוחדת להזדקנות של הסנאט של ארצות הברית.
לאורך השנים תמך בהפשרת היחסים עם קובה, כחבר סנאט תמך ביוזמתו של נשיא ארצות הברית ברק אובמה מ-2015 לנרמול היחסים הדיפלומטיים ואף היה חבר במשלחת הראשונה של הקונגרס לקובה.
ב-13 באוגוסט 2015, עם פתיחתה הרשמית של שגרירות ארצות הברית בהוואנה, נכח פלייק במשלחת דו-מפלגתית יחד עם מזכיר המדינה ג'ון קרי בטקס הנפת הדגל האמריקאי.
באוקטובר 2017 הודיע כי לא יתמודד לכהונה נוספת בסנאט, זאת לאחר שביקורתו על הנשיא דונלד טראמפ פגעה במעמדו במפלגה הרפובליקנית.
בדצמבר 2021 מונה על ידי הנשיא ג'ו ביידן לשגריר בטורקיה.
פלייק נשוי לשריל ואב לחמישה.
ג'פרי אלן "ג'ף" מרקלי הוא פוליטיקאי אמריקאי חבר המפלגה הדמוקרטית, המכהן כסנאטור מטעם מדינת אורגון, מאז שנת 2009. קודם לכן כיהן כיו"ר בית הנבחרים המדינתי של אורגון.
מרקלי נולד במירטל קריק, עיירה קטנה במחוז דאגלס שבאורגון, כבנם של בטי לבית קולינס ודארל פיליפ מרקלי.
סבתו מצד אביו נולדה בקווינסלנד שבאוסטרליה.
כשהחל ללמוד בבית ספר יסודי עבר להתגורר עם משפחתו בפורטלנד.
הוא סיים את לימודיו בתיכון על שם דייוויד דאגלס ולאחר מכן למד לתואר ראשון ביחסים בינלאומיים באוניברסיטת סטנפורד ב-1979, וכן לתואר שני במדיניות ציבורית מבית הספר על שם וודרו וילסון שבאוניברסיטת פרינסטון ב-1982.
לאחר שסיים את לימודיו בפרינסטון, החל מרקלי לעבור כחבר בתוכנית הניהול הנשיאותית, עבור מזכיר ההגנה של ארצות הברית, ועסק בביטחון של טכנולוגיה צבאית אמריקאית.
לאחר סיום חברותו בתוכנית היוקרתית בת השנתיים, עבד במשרד התקציבי של הקונגרס של ארצות הברית, ועסק בניתוח מדיניות ותוכניות של נשק גרעיני.
בשנת 1991 חזר לפורטלנד שבאורגון, ושם שירת כמנהל בארגון הבינלאומי ללא מטרת רווח, "Habitat for Humanity", עד 1994.
בשנת 1998 נבחר מרקלי לחבר בבית הנבחרים המדינתי של אורגון, כחבר המפלגה הדמוקרטית, מטעם מחוז המייצג את מזרח פורטלנד.
ב-2003, נבחר למנהיג הסיעה הדמוקרטית בבית הנבחרים.
לאחר שהדמוקרטים השיגו שליטה בבית הנבחרים והחזיקו בו ברוב ב-2006, נבחר מרקלי לדובר הבית, והחל לשרת בתפקיד זה החל מינואר 2007. באותה שנה החליט להתמודד למושב בסנאט של ארצות הברית, ועל כן לאתגר את הסנאטור הרפובליקני המכהן, גורדון סמית.
מרקלי גבר לאחר בחירות צמודות על יריביו בפריימריז הדמוקרטים, ובסופו של דבר גבר על יריבו הרפובליקני לאחר מרוץ צמוד, כשההחלטה על ניצחונו הוכרה כיומיים לאחר מועד קיום הבחירות.
החל מ-3 בינואר 2009 החל לשרת כסנאטור מטעם מדינת אורגון.
בנובמבר 2014 נבחר לכהונה שנייה לאחר שהביס ברוב גדול את יריבתו הרפובליקנית, מוניקה וייבי ובנובמבר 2020 נבחר בשלישית.
בסנאט מרקלי חבר בוועדת ההקצבות, בוועדת הבנקאות, השיכון והעניינים האורבניים, בוועדת התקציב ובוועדת הסביבה והעבודות הציבוריות.
מרקלי נשוי למרי מאז שנת 1992 ולזוג שני בנים.
בעל אידאולוגיה של קידום איכות הסביבה, נוסע ברכב חשמלי, אחד משבעה סנטורים המשתמשים ברכב חשמלי מטעם המדינה.
מתחרה באופן תדיר בתחרויות איש ברזל.
ג'פרסון בורגארד "ג'ף" סשנס השלישי הוא פוליטיקאי אמריקאי חבר המפלגה הרפובליקנית.
כיהן כתובע הכללי של ארצות הברית בממשלו של הנשיא דונלד טראמפ.
קודם לכן כיהן כסנאטור מטעם מדינת אלבמה וכתובע הכללי של אלבמה.
סשנס נולד בסלמה שבאלבמה וגדל בהיברט.
הוא סיים ב-1969 תואר ראשון במכללת הנטינגדון שבמונטגומרי וב-1973 סיים תואר .J.D במשפטים באוניברסיטת אלבמה.
לאחר לימודיו עבד כעורך דין.
הוא שירת במילואים בצבא ארצות הברית מ-1973 עד 1986 והתקדם עד דרגת קפטן.
סשנס נשוי למרי, ואב לשלושה.
ב-1981 מונה לתובע הפדרלי במחוז דרום אלבמה, וכיהן בתפקיד במשך 12 שנה.
בתקופה זו התפרסם כאשר העמיד לדין שלושה אפרו-אמריקאים באשמת זיופי בחירות, המשפט המתוקשר שספג ביקורת בשל הטענה שנועד לפגוע בזכויות ההצבעה של אפרו-אמריקאים, הסתיים בזיכוים של הנאשמים.
מקרה בולט נוסף עליו פיקח הייתה חקירתם של חברי הקו קלוקס קלאן שביצעו לינץ' בצעיר האפרו-אמריקאי מייקל דונלד.
הוא המשיך ללוות את המקרה גם בתפקידו הבא עד למימוש עונש מוות על אחד מהרוצחים.
ב-1994 נבחר כתובע הכללי של אלבמה.
ב-1996 נבחר לסנאט של ארצות הברית ברוב של 53%, בשנים 2002 ו-2008 נבחר לתקופות כהונה נוספות כשהוא מגדיל בכל מערכת בחירות את הרוב לו הוא זוכה.
ב-2014 לא הציבה המפלגה הדמוקרטית מועמד מולו וסשנס נבחר לתקופת כהונה רביעית ברציפות.
סשנס כיהן בסנאט כחבר בוועדת הביטחון, ועדת התקציב, ועדת איכות הסביבה והתשתיות, ובוועדת המשפטים.
הוא מתנגד להגירה בלתי חוקית, פעל לבלימת חקיקה שתמנע גירוש מהגרים אלו, ותומך בבניית מחסום בגבול עם מקסיקו.
כמו כן פעל נגד יוזמות חקיקה נוספות של המפלגה הדמוקרטית בהן חוק התמריצים ב-2008 (American Recovery and Reinvestment Act of 2009), חוק הגנת החולה וטיפול בר השגה והחוק לביטול מדיניות אל תשאל, אל תספר.
במהלך הבחירות המקדימות במפלגה הרפובליקנית לקראת הבחירות לנשיאות ארצות הברית 2016 הביע סשנס תמיכה במועמדותו של דונלד טראמפ והיה חבר הסנאט הראשון שעשה כן.
הוא סייע לטראמפ בגיבוש מדיניותו בתחום ההתמודדות עם ההגירה הלא-חוקית לארצות הברית, ומונה על ידי טראמפ לראש הוועדה המייעצת שלו בתחום מדיניות החוץ.
לאחר הבחירות הודיע טראמפ על בחירתו בסשנס לתובע הכללי.
מועמדותו של סשנס לתפקיד נתקלה בביקורת רבה מצד המפלגה הדמוקרטית, ובאופן תקדימי העיד הסנאטור קורי בוקר נגד המינוי, וזאת, לדבריו, בשל רקורד של התנגדויות סשנס לקידום רפורמות דו-מפלגתיות בתחומי המשפט הפלילי וההגירה, ביקורתו על חוק זכות ההצבעה, וחוסר נכונותו להגן על זכויות מיעוטים, נשים ולהט"בים.
מינויו אושר בסנאט ב-8 בפברואר 2017 ברוב של 52–47 (כשסשנס עצמו נמנע), והוא הושבע לתפקידו יום למחרת.
ב-1 במרץ 2017 נחשף כי סשנס קיים שתי שיחות עם השגריר הרוסי בארצות הברית, סרגיי קיסליאק, ביולי ובספטמבר 2016, בצל התערבות רוסיה בבחירות לנשיאות ארצות הברית ב-2016, ולא חשף זאת במהלך עדותו בסנאט תחת שבועה.
בתגובה הכריז סשנס במסיבת עיתונאים כי הוא משעה את עצמו מחקירה בעניין הקמפיין של טראמפ וקשרים פוטנציאליים עם רוסיה בבחירות ומקבלת החלטות בנוגע לה.
ב-20 במרץ 2017 אישר ראש ה-FBI, ג'יימס קומי, את דבר קיום חקירה כזו.
בתגובה להודעתו של סשנס, אמר טראמפ כי אילו היה יודע שסשנס יפסול את עצמו מהחקירה לא היה ממנה אותו.
בין היתר הפציר טראמפ בסשנס באופן פומבי לחקור יריבים כגון הילרי קלינטון ואישים מממשל אובמה.
בעקבות מאורעות אלו דווח כי קיים נתק בין סשנס לטראמפ, וכי הם אינם מדברים ביניהם.
ב-7 בנובמבר 2018 הדיח הנשיא טראמפ את סשנס מתפקידו ותחתיו מונה מתיו ויטיקר, ראש הסגל של סשנס, כמחליף זמני בתפקיד התובע הכללי בפועל.
בנובמבר 2019 הודיע סשנס על כוונתו להתמודד לסנאט של ארצות הברית ולשוב לאותו מושב שייצג במשך כעשרים שנה.
במהלך הבחירות המקדימות במפלגה הרפובליקנית הוא העפיל לסיבוב שני מול מאמן הפוטבול טומי טוברוויל, וב-14 ביולי 2020 הפסיד את המועמדות.
בין סשנס לנשיא טראמפ זרם דם רע, והשניים מסוכסכים זה מכבר בעקבות ההחלטה של סשנס להשעות עצמו מחקירת המעורבות הרוסית בבחירות 2016 בידי רוברט מולר.
ג'ף מקסטרוט Meckstroth; נולד ב-15 במאי 1956) הוא שחקן ברידג' מקצוען אמריקאי.
הוא אחד מעשרה השחקנים היחידים בעולם שזכה ב-triple crown of bridge.
triple crown of bridge הוא זכייה בשלושה סוגים של אליפויות עולם: Bermuda Bowl, אליפות העולם הפתוחה לזוגות ותחרות הנבחרות הפותחות באולימפיאדת משחקי המחשבה.
נכון למאי 2016 דורג במקום החמישי בעולם בצבירת נקודות אמן.
נכון לספטמבר 2017 הוא מדורג במקום ה-21 בעולם בצבירת נקודות אמן.
ג'ף מקסטרוט נולד בספרינגפילד שבמדינת אוהיו בארצות הברית.
הוא מתגורר בטמפה שבמדינת פלורידה.
מקסטרוט משחק גולף בזמנו הפנוי.
בצעירותו הצטיין בגולף ואפילו שקל קריירה מקצוענית בענף ספורט זה.
במשך כמה עשרות שנים שותפו הקבוע של מקסטרוט החל משנת 1974 הוא אריק רודוול, באנגלית: Jeff Meckstroth.
מקסטרוט ושותפו רודוול משחקים בקבוצה המקצוענית של ניק ניקל.
זכה 8 פעמים במקום ראשון באליפות עולם.
מקום ראשון באליפות העולם לזוגות מעורבים בשנת 2002
מקסטרוט זכה 58 פעמים באליפויות ארצות הברית וצפון אמריקה לפי הפירוט הבא:
זכה פעמיים במקום הראשון באליפות לקבוצות סניורים בשיטת נוק-אאוט בשנים 2013 ו-2014. התחרות מיועדת לשחקנים מעל גיל 55. בשנת 2012 סיים במקום השני.
פעמיים זכה במקום הראשון בתחרות Edgar Kaplan Blue Ribbon Pairs בשנים 1982, ו-2008.
מקום ראשון באליפות צפון-אמריקה לקבוצות פתוחות בשיטת Board A Match בשנים 1984 ו-2008. סיים במקום שני בתחרות זו בשנים 1998 ו-1999.
זכה פעם אחת במקום הראשון ב-Nail Life Master Open Pairs בשנת 1979. פעמיים זכה במקום השני בתחרות זו בשנים 1985 ו-1992.
זכה פעם אחת במקום הראשון ב-Rockwell Mixed Pairs בשנת 1980.
זכה פעמיים במקום הראשון ב-Silodor Open Pairs בשנים 1979 ו-1992.
זכה פעמיים בתחרות הקבוצות Cavendish Invitational Teams בשנים 2000 ו-2003. סיים במקום השני בתחרות זו בשנת 2009.
זכה פעמיים בתחרות הזוגות הפתוחה Cavendish Invitational Pairs בשנים 2000 ו-2008. סיים במקום השני בשנת 1997.
זכה במקום שני בתחרות זו בשנת 1993.
זכה בשנת 2010 בתחרות ההזמנה לזוגות Buffett Cup
Mott-Smith Trophy בשנים 1979, 1980, 1985, 2000 ו-2009. זהו פרס הניתן על ידי התאגדות הברידג' האמריקאית לשחקן שצובר את המספר הגבוה ביותר של נקודות אמן באליפות צפון-אמריקה הנערכת באביב.
Fishbein Trophy בשנים 1996, 2004 ו-2007. זהו פרס הניתן על ידי התאגדות הברידג' האמריקאית לשחקן שצובר את המספר הגבוה ביותר של נקודות אמן באליפות צפון-אמריקה הנערכת בקיץ.
Herman Trophy בשנים 1980, 1982, 1995 ו-2004. זהו פרס הניתן על ידי התאגדות הברידג' האמריקאית לשחקן שצובר את המספר הגבוה ביותר של נקודות אמן באליפות צפון-אמריקה ובליגה האמריקאית הנערכות בסתו.
ACBL King of Bridge בשנת 1974. זהו פרס לתלמיד תיכון בגיל 17–18.
ג'פרי מייקל "ג'ף" פִּיטְרִי הוא כדורסלן עבר אמריקאי, ששיחק בליגת ה-NBA בין השנים 1970–1976. לאורך כל הקריירה שיחק בקבוצת פורטלנד טרייל בלייזרס, וממוצעיו הכוללים ב-NBA הם 21.8 נקודות, 2.8 ריבאונדים ו-4.6 אסיסטים למשחק.
בעונות – שימש כג'נרל מנג'ר של הטרייל בלייזרס, ובין העונות – החזיק בתפקיד דומה בקבוצת סקרמנטו קינגס.
על הצלחתו בקבוצה זכה פעמיים בתואר מנהל השנה ב-NBA, בעונות ו-.
פיטרי נולד ברובע דרבי שבמחוז דלאוור, פנסילבניה.
בין השנים 1967–1970 למד באוניברסיטת פרינסטון, ובשלוש עונותיו כשחקן קבוצת הכדורסל של האוניברסיטה, אשר השתתפה בליגת הקיסוס, קלע 18.3 נקודות בממוצע למשחק.
בדראפט ה-NBA לשנת 1970 נבחר פיטרי בבחירה השמינית על ידי פורטלנד טרייל בלייזרס אשר הוקמה באותה שנה, ובכך למעשה הפך לשחקן הראשון בתולדות המועדון.
פיטרי הוביל את קלעי הקבוצה כבר בעונתו הראשונה, עם 24.8 נקודות בממוצע למשחק (שביעי ב-NBA), אך פורטלנד סיימה את העונה במקום האחרון באזור המערבי עם מאזן ניצחונות 29–53. באותה עונה נבחר פיטרי להשתתף במשחק האולסטאר, ובסיומה זכה בתואר רוקי העונה במשותף עם דייב קאונס.
בחמש העונות הבאות התבסס כאחד מכוכבי הקבוצה הצעירה, לצד הפאוור פורוורד סידני ויקס, אך הטרייל בלייזרס כשלו שוב ושוב להעפיל לשלב הפלייאוף, והשיגו מאזן כולל של 170 ניצחונות ו-322 הפסדים (34.6%) בשש העונות של פיטרי בקבוצה.
במהלך עונת קבע פיטרי את שיא הנקודות של שחקן פורטלנד במשחק בודד כשקלע 51 במשחק מול יוסטון רוקטס; שיא זה החזיק במשך 32 שנים, עד אשר שבר אותו דיימון סטודמאייר בעונת .
לקראת עונת נשלח פיטרי בטרייד לאטלנטה הוקס בתמורה למוריס לוקאס, אך פציעה קשה בברכו הביאה לפרישתו ממשחק בטרם שיחק במדי ההוקס, בגיל 28 בלבד.
באופן אירוני, באותה עונה בה עזב פיטרי את פורטלנד זכתה הקבוצה באליפות ה-NBA, בהובלתם של לוקאס ביל וולטון.
בשנת 1981 הופרשה גופייתו עם המספר 45 על ידי הטרייל בלייזרס, כהוקרה על תרומתו לקבוצה.
בשנת 1985 החל פיטרי לשמש כפרשן של משחקי הטרייל בלייזרס, ובשנים הבאות מילא תפקידים שונים בצוות המקצועי של הקבוצה עד שבקיץ 1992 מונה לג'נרל מנג'ר.
מאמן הקבוצה באותן שנים היה ריק אדלמן, אשר שיתף פעולה עם פיטרי כשחקן בפורטלנד בין השנים 1970–1973. לאחר שהעפילה לגמר ה-NBA בעונת , נחלשה פורטלנד בשתי העונות של פיטרי כמנהל הקבוצה, ובשתיהן הודחה בסיבוב הפלייאוף הראשון.
כחודש לאחר שעזב את תפקידו בפורטלנד מונה לג'נרל מנג'ר של סקרמנטו קינגס, אשר סיימה את העונה הקודמת עם 28 ניצחונות בלבד.
בעונות הבאות ביצע פיטרי מספר מהלכים משמעותיים אשר הפכו את הקינגס לאחת הקבוצות המובילות ב-NBA: הסמול פורוורד פג'ה סטויאקוביץ' נבחר בדראפט (בחירה 14, 1996), ריק אדלמן מונה למאמן הקבוצה (1998), וכמו כן צורפו הסנטר ולאדה דיבאץ (1998), הפאוור פורוורד כריס ובר (1998) והרכז מייק ביבי (2001).
בהדרכתו של אדלמן העפילה הקבוצה לפלייאוף ה-NBA במשך 8 עונות ברציפות (1999–2006), אשר הבולטת שבהן הייתה בה רשמו הקינגס את מאזן העונה הסדירה הטוב בליגה (61–21) והעפילו לגמר האזור המערבי, לראשונה מאז עונת (אז נקראו "קנזס סיטי קינגס").
פיטרי עצמו זכה פעמיים בתואר מנהל השנה ב-NBA, בעונות ו-.
בקיץ 2006 פוטר אדלמן מאימון הקבוצה, ולאחר שסטויאקוביץ', ובר וביבי עזבו את סקרמנטו בטריידים שונים, נבנה סגל הקבוצה מחדש סביב הקלע קווין מרטין.
פיטרי המשיך להחזיק בתפקיד הג'נרל מנג'ר של הקינגס עד סוף עונת , אז מינה הבעלים החדש ויוק רנאדיבה את פיט ד'אלסנדרו כמחליפו.
ג'פרי נייג'ל "ג'ף" מלון הוא כדורסלן עבר אמריקאי ששיחק בליגת ה-NBA בין השנים 1983–1996. בעונות ו- נבחר להשתתף במשחק האולסטאר של ה-NBA כשחקן וושינגטון בולטס, וממוצעיו לאורך 13 עונותיו ב-NBA הם 19.0 נקודות, 2.6 ריבאונדים ו-2.4 אסיסטים למשחק.
מלון הוא אחיינם של המשפטן אריק הולדר, שכיהן כתובע הכללי של ארצות הברית, ושל הפעילה החברתית ויויאן מלון ג'ונס, אשר הייתה אחת משני הסטודנטים האפרו-אמריקאים הראשונים באוניברסיטת אלבמה.
מלון נולד בעיר מוביל שבאלבמה, ולמד כתלמיד במייקון, ג'ורג'יה.
בין השנים 1979–1983 למד באוניברסיטת המדינה של מיסיסיפי, וכשחקן קבוצת הכדורסל שלה קלע 19.5 נקודות בממוצע למשחק.
בעונתו האחרונה רשם שיפור משמעותי כשקלע 26.8 נקודות למשחק וזכה בתואר השחקן המצטיין של המחוז הדרום-מזרחי ("SEC Player of the Year").
מלון נבחר על ידי וושינגטון בולטס בבחירה העשירית של דראפט ה-NBA לשנת 1983, ושיחק עבורה ב-7 עונותיו הראשונות בליגה.
בעונת הרוקי שלו קלע 12.1 נקודות למשחק כשחקן ספסל, ונבחר לחמישיית הרוקיז של העונה.
הרגע הזכור ביותר בקריירה של מלון הגיע באותה עונה, כאשר קלע שלשת ניצחון מדהימה מעל קרש הסל במשחק מול דטרויט פיסטונס ב-3 בינואר 1984. סל זה נמנה ברשימת עשר הקליעות הגדולות בתולדות ה-NBA על פי דירוג שערכה הליגה בשנת 2005.
בעונתו השנייה שיפר את תפוקתו ל-18.9 נקודות בממוצע למשחק, ובשתי העונות העוקבות נבחר להשתתף במשחק האולסטאר לאחר שקלע 22.2 נקודות למשחק.
לאורך תקופתו עם הבולטס שיתף פעולה עם שחקנים בולטים כגון גאס ויליאמס, ג'ף רולנד, מוזס מלון וברנרד קינג, אך הקבוצה לא צלחה את סיבוב הפלייאוף הראשון באף עונה ורשמה מאזן מצטבר של 265 ניצחונות ו-309 הפסדים (46.2%).
עונת השיא של מלון, מבחינה אישית, הייתה בה קלע ממוצע שיא של 24.3 נקודות למשחק.
לקראת עונת נשלח בטרייד ליוטה ג'אז, במדיה שיחק ב-3 וחצי העונות הבאות.
בתקופתו ביוטה שמר על יכולת גבוה לצד כוכבי הקבוצה קארל מלון וג'ון סטוקטון, וקלע 18.5 נקודות למשחק.
בעונת השתתף לראשונה בשלב הגמר האזורי, בו קבוצתו הפסידה לפורטלנד טרייל בלייזרס בתוצאה 2–4.
באמצע עונת הועבר בטרייד לפילדלפיה 76', בתמורה לקלע ג'ף הורנסק.
כשחקן פילדלפיה המשיך מלון להציג יכולת התקפית טובה עם ממוצע של 17.5 נקודות למשחק בעונה וחצי הבאות, אך הוא סבל מפציעות רבות ונאלץ להחמיץ מספר רב של משחקים.
במהלך עונת , האחרונה שלו ב-NBA, נופה מסגל הקבוצה וחתם בקבוצת מיאמי היט עד סיום העונה.
בשנת 1997 שיחק לתקופה קצרה בקבוצת "ויזנטינוס אתליטיקוס אומילוס", אשר השתתפה בליגת העל היוונית.
בין השנים 2001–2005 שימש מלון כמאמנה הראשי של קבוצת "קולומבוס ריברדראגונס" מליגת הפיתוח של ה-NBA, עד שהמועדון עבר לעיר אוסטין בתור "אוסטין טורוס".
לאחר מכן עבר לאמן את קבוצת פלורידה פליים מליגת הפיתוח, אך הקבוצה התפרקה במהלך עונת 2006/2007.
ג'ף מנגום הוא זמר-יוצר ורב-נגן אמריקאי, נודע בזכות היותו הכותב, הזמר והגיטריסט של הלהקה "ניוטרל מילק הוטל", וגם בתור אחד המייסדים של חברת התקליטים "אלפנט 6" .
נודע בזכות כתיבתו המסובכת והעמומה, הבולטת בעיקר באלבומה השני של ניוטרל מילק הוטל, "In The Aeroplane Over The Sea" .
ג'ף מנגום נולד בראסטון, לואיזיאנה, שם פגש את שאר מייסדי חברת התקליטים אלפנט 6, רוברט שניידר, וויל קולן הארט, וביל דוס.
שלושתם חלקו תשוקה להקלטות ביתיות, בהשראת מוזיקאים כגון: מינוטמן , ג'ון קייג', והמוזיקה הפסיכדלית של שנות ה-60.
מנגום נסע ברחבי ארצות הברית, בעודו עובד על הקלטות בטייפ ארבעה ערוצים תחת השם מילק, שבהמשך התפתח לניוטרל מילק הוטל.
החומרים המוקדמים ביותר של נטרל מילק הוטל הם הקלטת "Hype City Soundtrack", ו-"Everything Is", תקליט 7".
את אלבום הבכורה "On Avery Island" הקליט בין 1994 ל-1995. האלבום יצא לאור ב-1996 ב-Merge Records בצפון אמריקה, ו-Fire Records בממלכה המאוחדת.
בעקבות הוצאת האלבום מנגום הרחיב את ניוטרל מילק הוטל וכלל בה את חבריו סקוט ספילאן, ג'וליאן קוסטר וג'רמי בארנס.
הלהקה נסעה לדנוור ב-1997 להקליט את "In the Aeroplane Over the Sea", שיצא לאור ב-1998 ובהמשך הפך לאחד מאלבומי האינדי רוק המוערכים בכל הזמנים.
מנגום פירק את הלהקה לאחר מסע הופעות ממושך בארצות הברית ואירופה שהסתיימה בתחילת 1998. בטענה שבריאותו אינה תקינה ושסבל מהתמוטטות עצבים, מנגום נמנע כמעט לחלוטין מהופעה בציבור עד פברואר 2001, כשקיים הופעה חד-פעמית בניו זילנד.
באותה שנה הוציא מנגום אוסף של הקלטות שירי עם בולגריים בשם "Orange Twin Field Works: Volume I", ובהמשך ב-1997 אלבום סולו חי בשם "Live at Jittery Joe's".
קולייר נולד וגדל בעיר האייז.
בשנת 1994, קולייר פתח את המרפאה הקרניופציאלית הפרטית שלו בעיר אוברלנד פארק שבקנזס ובקנזס סיטי שבמיזורי.
הוא מתנדב עם חיל הרפואה הבינלאומי, ומעניק מתן טיפולים רפואיים במדינות נחשלות כקוסובו וסיירה לאון.
במסגרת זו הוא ביצע ניתוחים רבים בחינם והכשיר רופאים מקומיים.
עבודתו של קולייר ככירורג מתנדב באזורי לחימה הובילה אותו אל עיראק ואפגניסטן, ולרואנדה בימי רצח העם שהתחולל בה.
במהלך הבחירות לבית הנבחרים של ארצות הברית ב-2002, קולייר התמודד בבחירות הפנימיות במפלגה הרפובליקנית לבחירת מועמד המפלגה לייצוג מחוז הקונגרס השלישי של קנזס בבית הנבחרים.
הוא הובס על ידי אדם טאף, בעוד זה האחרון הפסיד בבחירות הכלליות לדניס מור המכהן.
ב-2006, קולייר נבחר לבית הנבחרים של קנזס מטעם מחוז 48, כשהוא זוכה ל-62% מקולות הבוחרים מבין שלושת המועמדים.
כחבר בבית הנבחרים, הוא נבחר לשמש כיושב ראש כוח המשימה של בית המחוקקים לרפורמה במערכת הבריאות ב-2007. ב-2008 הוא נבחר לסנאט של קנזס מטעם מחוז 37, כשהוא זוכה הפעם ל-63% מקולות הבוחרים.
ב-1 ביוני 2010 הודיע נציגה של קנזס בסנאט של ארצות הברית והמועמד הרפובליקני למושלות קנזס, סם בראונבק, כי הוא בחר בקולייר כעמיתו למרוץ.
בראונבק וקולייר נבחרו ב-2 בנובמבר אותה השנה, והשניים הושבעו לתפקידם בינואר 2011. קולייר התפטר מהסנאט ב-10 בינואר 2011, בטרם נטל את תפקידו כסגן המושל.
ב-2014 נבחר קולייר בשנית לתפקיד סגן מושל קנזס.
ב-26 ביולי 2017, הנשיא דונלד טראמפ מינה את בראונבק לשגריר העליון של ארצות הברית לענייני חופש דת בינלאומי בוושינגטון הבירה.
בראונבק התפטר מתפקידו כמושל ב-31 בינואר 2018 על מנת לכהן כשגריר.
מתוקף היותו הראשון בסדר הירושה של מושל קנזס, נשבע קולייר לתפקידו החדש כמושל.
ב-16 במאי 2018 נמנה בין שישה ממושלי מדינות ארצות הברית שקראו לוועדה האחראית על הענקת פרסי נובל להעניק לנשיא טראמפ פרס נובל לשלום על פסגת ארצות הברית-קוריאה הצפונית בסינגפור.
קולייר התמודד בבחירות הפנימיות במפלגה הרפובליקנית לבחירת מועמד המפלגה לתפקיד מושל קנזס במהלך הבחירות בארצות הברית ב-2018, אך הובס בקושי על ידי מזכיר המדינה של קנזס, כריס קובאק, אשר קיבל בין היתר את תמיכתו של הנשיא טראמפ.
הוא סיים את תפקידו עם השבעתה של לורה קלי לתפקידה ב-14 בינואר 2019.
ג'פרי ברודריק "ג'ף" קולבי הוא דמות בדיונית, שנוצרה על ידי ריצ'רד ואסתר שפירו ומופיעה באופרת הסבון הפופולרית "שושלת".
דמותו של ג'ף קולבי גולמה על ידי השחקן ג'ון ג'יימס החל מפרקה הראשון של הסדרה בשנת 1981 והופיע כדמות ראשית במשך שש עונות עד למעברו לסדרת הספין אוף, "משפחת קולבי".
לאחר ביטולה של סדרית הספין אוף בשנת 1987, דמותו של ג'ף שבה ל"שושלת" והופיעה שם עד לפרק הסיום ששודר בשנת 1989. ג'יימס שב לגלם את דמותו של ג'ף במיני הסדרה "שושלת: המפגש", ששודרה בשנת 1991.
בגרסה השנייה של הסדרה משנת 2017, דמותו של ג'ף מגולמת על ידי השחקן סאם אדגוק.
קשת עלילה מרכזי הסובב את דמותו של ג'ף הוא רומן האהבה החוזר ונשנה לסירוגין עם פאלון קרינגטון לאורך כל הסדרה.
בתחילת העונה הראשונה, ג'ף ופאלון מתחתנים, אך מתגרשים בעונה השלישית.
בעונה הרביעית, השניים מתכננים להינשא מחדש, אבל מתעכבים במשך שנה לאחר שפאלון נעלמת.
בסופו של דבר הם מתחתנים מחדש בעונה השישית (ובמקביל בעונה הראשונה של "משפחת קולבי") ומתגרשים שוב.
אף על פי שהשניים מנהלים רומן קצר בסוף עונתה השמינית, השניים לא מתאחדים שוב עד למיני הסדרה "שושלת: המפגש".
במהלך תקופת נישואיהם הסוערים, לזוג נולדו שני ילדים, ליטל בלייק "ל.
בשנת 1982, המגזין "פיפל" תיאר את ג'ף כבעל "אוהב, אך לא אהוב" של פאלון.
באותה הכתבה, ג'יימס אמר על יחסיהם של ג'ף ופאלון ש"ישנה שם משיכה בין שני אנשים שיודעים שהם לא מתאימים אחד לשנייה".
ג'ף קולבי גודל וחונך על ידי דודו, ססיל קולבי, בדנוור שבקולורדו.
בתחילת הסדרה, ג'ף מתחיל לנהל רומן עם חברת ילדותו, פאלון קרינגטון, שמציעה לו לברוח ולהתחתן.
בהמשך, ג'ף מגלה שעל אף שפאלון מחבבת אותו, היא אינה מאוהבת בו בחזרה ושהיא נישאה לו כחלק מעסקה בה ססיל הבטיח לספק תמיכה פיננסית ל"דנוור-קרינגטון" תמורת נישואיהם של השניים.
מאוכזב ונבגד, ג'ף משתכר ומביך אותה בכך שפולט את פרטי העסקה לחדר מלא באורחים במהלך מסיבה.
בעונה השנייה, כאשר אמה החורגת של פאלון, קריסטל, מכריזה שהיא בהיריון, פאלון מחליטה שגם היא וג'ף צריכים להוליד ילד.
זמן קצר לאחר החלטתה, פאלון מגלה שהיא כבר בהריון ומחליטה להפיל את התינוק, למרות תחנוניו של ג'ף.
בלייק מגלה מג'ף על תוכניתה של פאלון להפיל את התינוק וממהר לעצור אותה, אבל כשהוא מגיע הוא מגלה שהיא לא הייתה מסוגלת לעבור את ההפלה.
מאוחר יותר, ג'ף מתחיל לנהל רומן עם קלאודיה בלייזדייל, ומגלה שהיא מרגלת אחרי משפחת קרינגטון ו"דנוור-קרינגטון" עבור ססיל.
במקביל, פאלון נכנסת ללידה מוקדמת, לאחר שהתנגשה עם מכוניתה בעץ, ויולדת בן בשם ליטל בלייק "ל.
בפרק סיום העונה, פאלון וג'ף מביאים הביתה את בנם, אך ג'ף מגלה שבנו נחטף.
בעונה השלישית, ליטל בלייק מוחזר ללא פגע, אך במקביל ג'ף מגלה שדודו, ססיל מת לאחר נישואים מזורזים לאלקסיס.
בנוסף, אחיה הקנאי של פאלון, אדם, מופיע לאחר שנים בהן נחשב לנעדר לאחר שנחטף בינקותו וגורם לכך שמשרדו של ג'ף ב"קולביקו" ייצבע בצבעים רעילים.
במקביל, פאלון שוכרת את בתו של ג'וזף, קירבי, להיות האומנת של בנה.
כתוצאה מהצבעים הרעילים, התנהגותו של ג'ף הופכת להיות יותר ארקטית ואלימה ונישאיו לפאלון מתדרדרים בהדרגה עד שג'ף נוהג באלימות כלפיה לאחר שמצא אותה בחדר המלון של מארק.
כועסת ומוטרדת, פאלון מחליטה להתגרש ממנו.
לאחר גירושיו מפאלון, ג'ף נושא לאישה את קירבי.
אלקסיס שולחת את ג'ף לחופשה, וכשהוא מבין שג'ף יתאושש אם לא ינשום את אדי הצבע הרעילים באופן קבוע, אדם מתוודה על מעשיו בפני אלקסיס, שפוקדת עליו להחליף את הצבע במשרדו של ג'ף.
אדם מזהיר את אמו שאם תבגוד בו, הוא יסבך אותה, שכן אלקסיס השתמשה בבריאותו הרעועה של ג'ף כדי להערים עליו ולהעביר לה את מניותיו של בנו ב"דנוור-קרינגטון".
בהמשך, פאלון מגלה שהתנהגותו המוזרה של ג'ף נגרם על ידי הרעלת עופרת - וחושדת במניעיו של אדם.
פאלון מחליטה לחקור את העניין ומזהירה את אדם שתהרוס אותו אם תגלה שהוא אחראי להתנהגותו של ג'ף.
בעונה הרביעית, ג'ף מגלה שקירבי נמצאת בהריון עם בנו של אדם, וזמן קצר לאחר מכן, מתגרש ממנה.
בהמשך, אדם מתוודה בפני ג'ף על חלקו בהרעלתו באמצעות הצבעים הרעילים שבמשרדו ומתחנן בפניו שלא יגיש כתב אישום נגדו, וג'ף מסכים לכך באי רצון.
פאלון משלימה עם ג'ף והם מחליטים להינשא מחדש, אך בערב חתונתם, פאלון סובלת מכאב ראש חמור במיוחד.
אחרי שהיא לא מופיעה בטקס, ג'ף הולך לחדר הכלה ומוצא את שמלת החתונה שלה זרוקה בפינת החדר הריק.
כשהוא משקיף מבעד לחלון, ג'ף רואה את מכוניתה של פאלון נוסעת אל תוך הלילה.
בתחילת העונה החמישית, ג'ף מוצא את הריסותיה של המכונית בה פאלון נמלטה, אך לא מוצא שום סימן לנוכחותה.
ג'ף מוצא נהג משאית שנתן לה טרמפ לפורטלנד, שם חקירתו מובילה אותו לחשוד שהיא עזבה עם פיטר.
בהמשך, ג'ף לומד שפיטר מת בהתרסקות המטוס, והחוקרים מספרים לו שנמצאו לצדו שרידי אישה שנשרפה קשות.
ג'ף הולך לזהות את הגופה ומזהה את טבעת האירוסין של פאלון.
שבור לב, ג'ף מתפרץ בטקס האזכרה שלה.
בעת חקירת קצה חוט בעקבות התעקשותו שפאלון איננה מתה, ג'ף פוגש אישה בשם ניקול סימפסון, והשניים מתאהבים ומתחתנים, אך נפרדים לאחר שג'ף מגלה שניקול שיקרה והם לא היו נשואים כחוק.
לקראת סוף העונה, ג'ף מתאהב בליידי אשלי מיטשל, צלמת עיתונות, והוא מציע לה נישואין, אך זאת האחרונה דוחה את הצעתו.
העונה מסתיימת כשג'ף משתתף בחתונתה של אמנדה קרינגטון במולדביה, אך המורדים המקומיים משתלטים על הכנסייה ופותחים בירי.
בעונה השישית, ג'ף מתאבל כשהוא מגלה שאשלי נהרגה במהלך הירי.
עם שובו לדנוור, ג'ף מקבל ביקור פתע מדודתו, קונסטנס קולבי, שמחליטה לתת לו את השליטה שלה ב"קולבי אנטרפרייז", חברה שנמצאת בבעלותה בשיתוף עם אחיה ואביו של ג'ף, ג'ייסון.
במקרה, בלייק חותם על עסקה עם אביו, ומזמין את בני משפחת קולבי מקליפורניה לדנוור כדי לחגוג.
בפרק הסיום, ג'ף נדהם לגלות את פאלון החיה לצדו של בן דודו, מיילס.
ג'ף מחליט לעבור לקליפורניה לצמיתות, אך שם כלתו החדשה של מיילס, רנדל אדמס, מתגלה כלא אחרת מפאלון עצמה, ששרדה את ההתרסקות וכעת סובלת מאמנזיה.
משפחת קולבי מחליטה לתת לזכרונה של פאלון לחזור לבד, אך ג'ף, מתנגד ומנסה לעורר את זיכרונה באמצעות בנם המשותף.
עם זאת, זיכרונה של פאלון חוזר רק לאחר שהיא פוגשת באחיה, אדם.
בנוסף, ג'ף מתאחד גם עם אמו, פרנצ'סקה, ובמקביל, גם הוא וגם מיילס מתחרים בגלוי על אהבתה של פאלון.
פאלון וג'ף מנחמים זה את זה במהלך מחלתו של ל.
מחלים ממחלתו, ג'ף מבקש מפאלון להינשא לו שוב והם מחדשים את נדריהם באחוזת קולבי בנוכחתם של בלייק, דומיניק וסטיבן.
בהמשך, ג'ף נעצר בחשד לרציחתו של שותפו העסקי של ג'ייסון, אך הוא מזוכה מכל האישומים, ובסיום העונה הראשונה, פאלון מגלה לג'ף שהיא בהריון.
בעונה השנייה, מיילס מתחתן עם צ'אנינג קרטר, עיתונאית, שממהרת לקנא ביחסיו עם פאלון.
בהמשך, צ'אנינג חושפת שייתכן ומיילס הוא אביו של התינוק שפאלון נושאת ברחמה ומגלה את זה לשאר בני משפחת קולבי, מה שמפלג ומפריד אף יותר בין בני המשפחה.
מיילס מצהיר כי אם הוא אכן האב, הוא יילחם על המשמורת על התינוק.
לאחר ויכוח עם צ'אנינג, פאלון נופלת במורד המדרגות ונכנסת ללידה מוקדמת.
התינוק שורד ומתגלה כבתו של ג'ף.
כאשר פרנקי וג'ייסון מתכוננים להינשא, המשפחה המומה ללמוד כי אביו האבוד של ג'ף, פיליפ, חי לאחר שנחשב כנעדר לאחר שלחם בווייטנאם לפני שנים.
פיליפ מסביר שהחליט להישאר בחוץ לארץ כאשר נודע לו שאשתו בהריון מגבר אחר.
בהמשך, מתגלה כי ג'ייסון, ולא פיליפ, הוא אביו.
בפרק הסיום, פיליפ מנסה לחטוף את פרנקי, וג'ייסון וג'ף רודפים אחריו במסוק וגורמים למכוניתו של פיליפ להתרסק.
פרנקי נפצעת קשות, ופיליפ נעדר.
בכעס, ג'ף אומר לאביו שאם פרנקי תמות, הוא לעולם לא יסלח לו.
למחרת, ג'ף מוצא את מכוניתה של פאלון נטושה ולאחר מכן מוצא את פאלון במרחק של קילומטרים מהמכונית.
פאלון נסערת מאוד והיא מתעקשת בפניו שיחזרו לדנוור, ובסופו של דבר גם מתעקשת בפניו שהיא מאמינה שהיא נחטפה על ידי עב"מ.
חוסר אמונתו של ג'ף בה גורם למתח בנישואיהם, שנמתחים כשפאלון מגלה שג'ף שבר את אמונה, וסיפר לבלייק ולבת דודתה, לזלי, על סיפוריה אודות המפגש שלה עם העב"מ.
כאשר פאלון מגלה שג'ף שכב עם לזלי, השניים שוב מתגרשים.
בהדרגה, ג'ף מתחיל לנהל רומן עם סאמי ג'ו, והוא אף מציע לה נישואין.
למחרת בבוקר, סאמי ג'ו מגיע לדירתו של ג'ף במטרה להסכים להצעת נישואיו, מבלי לדעת שפאלון מסתתרת בחדר השינה שלו לאחר שניהלו סטוץ.
בעונה התשיעית, ג'ף וסאמי ג'ו נפרדים.
בהמשך, ג'ף ואחותו למחצה, מוניקה קולבי, מתקרבים לאחר שהיא עוברת להתגורר בדנוור.
כאשר אדם מזייף תמונה כדי ליחסיהם להיראות כגילוי עריות, ג'ף מתקיף בתגובה את אדם.
אלקסיס רואה את השניים רבים ומודיעה להם שמוניקה היא לא אחותו של ג'ף.
בפרק האחרון של הסדרה, בלייק לומד שקפטן המשטרה שאחראי לחקירת רציחתו של רוג'ר גריימס, מאהבה של אלקסיס שנזרק לאגם בשטחה של אחוזת קרינגטון, רודף אחרי האוצר הנאצי שהוטמן במכרה מתחת לאגם ובעזרתו של ג'ף, הוא מנסה לכפות את ההודאה.
הקפטן שולף את אקדחו, ושניהם יורים אחד בשני.
הסדרה מסתיימת כשבלייק נשאר מדמם ומחוסר הכרה על ההר.
שלוש שנים לאחר מכן, בלייק משתחרר מהכלא באשמת רצח קפטן הנדלר, ולאחר מכן מגייס את עזרתו של ג'ף בהחזרת השליטה על "דנוור-קרינגטון" לאחר שהקונסורציום הבינלאומי השתלט עליו.
בינתיים, פאלון מתגוררת בקליפורניה עם מיילס, אך עם זאת, היא מחליטה שוב לעזוב אותו ולהתאחד שוב עם ג'ף.
בספטמבר 2016, "The CW" הכריזה על הפקת פיילוט לאתחול מחודש עבור "שושלת", והשחקן סאם אדגוק לוהק לדמותו של ג'ף במאי 2017.
דמותו של ג'ף הוא אחת מהדמויות בסדרה שלוהקו מחדש כאפרו-אמריקאיות עבור האתחול המחודש, בניגוד לדמותו שהייתה לבנה בסדרה המקורית.
המגזין "אנטרטיינמנט ויקלי" תיאר את הדמות כ"טייקון עשיר חדש ומופרע שמגולם על ידי סאם אדגוק בעל הכריזמה החיובית".
כל בני משפחת קולבי נכתבו מחדש כבני המעמד האפרו-אמריקאי, והמפיקה בפועל, סאלי פטריק, אמרה כי מהלך תסריטאי זה, בנוסף להפיכתם ליריבים קבועים של בני משפחת קרינגטון, נועד לסייע להם לחקור את סוגיות הגזע, המעמדות והמגדר.
ג'פרי (ג'ף) רוזן הוא איש עסקים יהודי-אמריקאי ונותן החסות של קבוצת הכדורסל מכבי חיפה מהליגה הארצית.
בתקופתו בחיפה זכתה הקבוצה באליפות הראשונה בתולדותיה.
רוזן נולד בברוקלין וגדל בקווינס, ניו-יורק, לפני שמשפחתו עברה לניו ג'רזי שם למד בתיכון וסט אסקס.
הוא בעל תואר ראשון במדע המדינה מאוניברסיטת נורת'איסטרן בבוסטון.
בשנים 1977–2006 ניהל רוזן ביחד עם אחיו, בארי, את חברת הצעצועים "רוז ארט", אותה מכרו בסכום המוערך ב-300 מיליון דולר.
לאחר מכן הקימו האחים רוזן את חברת הבידור, הספורט והטלוויזיה "טרייאנגל" שבסיסה בפלורידה.
רוזן היה מראשוני היוזמים להקמת ליגת הבייסבול הישראלית שפעלה במשך עונה אחת ב-2007. לפני שרכש את מכבי חיפה בדק רוזן אפשרות לרכוש את הפועל תל אביב אך חזר בו בשל מורכבות המהלך.
ביולי 2007 רכש רוזן את מכבי חיפה שעלתה מהליגה הארצית ללאומית.
בעונתו הראשונה כבעלים העמיד רוזן תקציב המוערך ב-700 אלף דולר והקבוצה, בהדרכתו של אבי אשכנזי, זכתה באליפות הליגה הלאומית ועלתה לליגת העל.
בעונת 2008/09 העמיד רוזן תקציב של כ-2.5 מיליון דולר ושינה את שם הקבוצה למכבי "היט" חיפה.
הקבוצה סיימה את העונה הסדירה במקום השלישי, הגיעה לגמר הפיינל פור (שם הפסידה למכבי תל אביב) ולגמר גביע המדינה (הפסידה להפועל חולון).
מכבי חיפה סיימה את עונת 2009/10 במקום הרביעי והודחה על ידי נתניה בסדרת רבע גמר הפלייאוף.
רוזן החליט למקד את מאמציו בשיפוץ היכל הספורט ברוממה.
הוא שכנע את העירייה לגייס כספים לצורך הפרויקט והפחית משמעותית את ההשקעה בקבוצה.
חיפה אירחה את משחקי הבית שלה בהיכל הספורט העירוני נשר בתקופת שיפוץ האולם ושקעה בתחתית הליגה תוך כדי חילופי מאמנים תכופים.
ב-2011 כאשר פרויקט שיפוץ התעכב, התברר גם שדמי השימוש באולם יהיו גבוהים מהמצופה, וראש עיריית חיפה, יונה יהב, סירב לסייע כלכלית לקבוצה, שקל רוזן להעביר את תמיכתו למכבי ראשון לציון.
המגעים עם ראשון לציון התנהלו בחשאיות עד אשר נחשפו על ידי כתב "ידיעות חיפה", טל מילר, מה שהוביל לפיצוץ העסקה.
רוזן נשאר לבסוף בחיפה ובסיוע יונה יהב נמצא ספונסר לקבוצה, בז"ן שהתחייבה לתמוך בקבוצה בסכום של 1.2 מיליון שקל לעונה במשך 10 שנים (במהלך עונת 2015/16 החליפה חברת האנטר את בז"ן כספונסר ראשי).
היכל הספורט המחודש נחנך באוקטובר 2012 ובשנה הראשונה לפעילותו זכתה חיפה באליפות הראשונה בתולדותיה לאחר שגברה על מכבי תל אביב במשחק הגמר שנערך בו.
באותה עונה הגיעה חיפה גם לגמר גביע המדינה והפסידה למכבי תל אביב.
חיפה הגיעה שוב לגמר הפלייאוף עונה לאחר מכן והפסידה למכבי תל אביב בגמר שנערך בשיטת בית-חוץ.
חיפה הגיעה גם לגמר הפיינל פור ב-2017 שם הפסידה להפועל ירושלים.
בתום עונת 2017/18 נשרה מכבי חיפה לליגה הלאומית אך עונה לאחר מכן עלתה בחזרה לליגת העל לאחר שגברה על הפועל גליל עליון בגמר הפלייאוף של הליגה הלאומית.
לאחר סיום עונת 2020/21 נשרה מכבי חיפה שוב לליגה הלאומית ורוזן החליט להפסיק את התקשרותו עם הקבוצה.
בדצמבר 2024, לאחר שמכבי חיפה נשרה לליגה הארצית, שב רוזן למועדון כספונסר.
בנוסף לתמיכתו במכבי חיפה, הגיע רוזן ב-2009 להסכם עם הפועל קריית טבעון.
רוזן תמך כלכלית בקבוצה דרך חברת "טרייאנגל" בתמורה לכך שהקבוצה תשמש מעין קבוצת-בת של מכבי חיפה ותשמש לה "חממה" לטיפוח שחקנים.ב-2011 הפסיק רוזן את תמיכתו בטבעון כאשר חברת "טרייאנגל" החלה לשמש כסוכנות שחקנים.
ב-2019 החל רוזן לקיים מגעים עם מכבי רעננה כדי שזו תשמש קבוצת-בת של חיפה, אך המשא ומתן בין הצדדים לא הניב תוצאות.
מתחילת דרכו בקבוצה התגלגלו שמועות על כך ששחקני הקבוצה חתומים על חוזה כפול: חוזה ישראלי עליו מדווחים לאיגוד הכדורסל ורשויות המס בארץ וחוזה אמריקאי עליו מדווחים רק לרשויות המס בארצות הברית.
כך למשל, מאמן הקבוצה בעונת 2012/13, בראד גרינברג, היה חתום על חוזה ישראלי על סך 40 אלף דולר וחוזה אמריקאי על סך 60 אלף דולר.
שחקן הקבוצה, דונטה סמית', היה חתום על חוזה ישראלי בסכום של 90 אלף דולר חוזה אמריקאי בסכום של 120 אלף דולר.
החשד היה ששיטה זו נועדה להימנע מתשלומי מס היות שכדורסלנים זרים נהנים מפטור ממס הכנסה מתחת לסכום של 108 אלף דולר.
רוזן טען בתגובה כי החוזה האמריקאי הוא תשלום על השתתפות בתוכנית ריאלטי בהפקת "טרייאנגל" וכי פיצול החוזים חוקי.
רשויות המס פתחו בחקירה וסגנו של רוזן במכבי חיפה, ארנון שירן, נעצר ושוחרר בערבות.
בשל החקירה חשש רוזן להגיע ארצה והחמיץ את משחק האליפות של מכבי חיפה בסיום עונת 2012/13. לבסוף הגיע רוזן להסכם במסגרתו שילמה מכבי חיפה לרשויות המס חצי מיליון שקלים.
לאחר סיום עונת 2020/21 נשרה חיפה לליגה הלאומית ורוזן החליט להפסיק את תמיכתו בקבוצה, בעיקר בשל היעדר תמיכה תקציבית מהעירייה.
רוזן העביר את תמיכתו למכבי אשדוד מהליגה הלאומית והתמנה למנהל המקצועי של הקבוצה.
אשדוד נשרה לליגה הארצית ורוזן העביר את תמיכתו לעירוני רעננה.
לקראת עונת 2022/23 עבר רוזן לתמוך במכבי עירוני רעננה כנותן החסות הראשי.
בעונתו הראשונה הקבוצה הגיעה למקום השמיני והפסידה להפועל עפולה בסדרת רבע גמר הפלייאוף.
בעונת 2023/24 הגיעה רעננה למקום השישי בתום העונה הסדירה והפסידה לעירוני נהריה בסדרת רבע גמר הפלייאוף.
בקיץ 2024 עזב רוזן את רעננה.
ג'פרי וינסנט "ג'ף" מאלינס הוא כדורסלן עבר אמריקאי, אשר שיחק בליגת ה-NBA בין השנים 1964–1976. בעונת זכה באליפות ה-NBA כשחקן גולדן סטייט ווריורס, ולאורך הקריירה השתתף 3 פעמים במשחק האולסטאר והעמיד ממוצעים כוללים של 16.2 נקודות, 4.3 ריבאונדים ו-3.8 אסיסטים למשחק.
מאלינס נולד ברובע קווינס שבניו יורק, ולמד בתיכון לפאייט שבלקסינגטון, קנטקי.
בין השנים 1960–1964 למד באוניברסיטת דיוק, והעפיל עם קבוצת הכדורסל שלה פעמיים לפיינל פור טורניר אליפות המכללות; בעונת 1962/1963 קלע 20.3 נקודות למשחק, ולצד הסמול פורוורד ארט היימן הוביל את דיוק לחצי הגמר, בו הפסידה מול אוניברסיטת לויולה.
בעונת 1963/1964, עם עזיבתו של היימן ל-NBA, קלע מאלינס 24.2 נקודות למשחק והוליך את קבוצתו עד לגמר הטורניר, בו הפסידה מול UCLA בתוצאה 83–98. ממוצעיו הכוללים בליגת המכללות הם 21.9 נקודות ו-9.0 ריבאונדים למשחק.
בקיץ 1964 השתתף מאלינס באולימפיאדת טוקיו כשחקן נבחרת ארצות הברית, אשר ניצחה בכל תשעת משחקיה בהפרש ממוצע של 30 נקודות, וזכתה במדליית הזהב.
לאורך הטורניר השתתף מאלינס בשמונה משחקים, וקלע 2.3 נקודות בממוצע למשחק.
בדראפט ה-NBA 1964 נלקח מאלינס בבחירה החמישית, על ידי סנט לואיס הוקס.
בשתי עונותיו עם ההוקס מיעט לשחק, וקלע 5.3 נקודות בממוצע למשחק בלבד.
בדראפט ההרחבה של שנת 1966 נבחר מאלינס על ידי שיקגו בולס, ובטרם שיחק עבורה נשלח יחד עם ג'ים קינג בטרייד לסן פרנסיסקו ווריורס, בתמורה לגאי רוג'רס.
בעונתו הראשונה עם הווריורס שימש כשחקן חמישייה קבוע, קלע 12.9 נקודות למשחק וסייע לקבוצה להעפיל לגמר ה-NBA.
בסדרת הגמר עצמה הפסידה סן פרנסיסקו מול פילדלפיה 76' בתוצאה 2–4. בעונות הבאות הפך מאלינס לאחד השחקנים המובילים של הקבוצה, לצד נייט ת'ורמונד, ריק בארי וקאזי ראסל, ואף הוביל את קלעיה בעונות – עם ממוצע של 21.8 נקודות למשחק.
בעונות 1969, ו- נבחר להשתתף במשחק האולסטאר של ה-NBA.
בין השנים 1985–1996 שימש מאלינס כמאמן קבוצת הכדורסל של אוניברסיטת קרוליינה הצפונית בשארלוט, וב-11 עונותיו בתפקיד רשמה הקבוצה מאזן כולל של 182 ניצחונות ו-142 הפסדים (56.2%).
בעונת 1987/1988 העפילה שארלוט לטורניר אליפות המכללות בפעם השנייה בתולדותיה, ולראשונה מזה 11 שנים.
ג'פרי ג'ורג' "ג'ף" רולנד הוא כדורסלן עבר אמריקאי, אשר שיחק באופן פעיל בין השנים 1980–1993. בשנותיו הראשונות בוושינגטון בולטס היה אחד הסנטרים הדומיננטיים ביותר בליגת ה-NBA, אך פציעות קשות ברגליו אילצו אותו להחמיץ משחקים רבים החל מעונתו הרביעית ועד לסיום הקריירה.
ממוצעיו הכוללים ב-NBA הם 17.3 נקודות, 10.2 ריבאונדים ו-3.0 אסיסטים למשחק.
בין השנים 1993–2003 שימש כמאמן של קבוצות כדורסל מליגת הפיתוח של ה-NBA ומליגת המכללות האמריקאית, וכן כעוזר מאמן בפילדלפיה 76'.
רולנד נולד בעיר אייסליפ שבלונג איילנד, ניו יורק, ובין השנים 1977–1980 למד במכללת איונה אשר בניו רושל.
בעונת 1979/1980 הוביל את קבוצת הכדורסל של המכללה להישגה הגדול ביותר – העפלה לסיבוב השני של טורניר אליפות המכללות – לאחר שגברה על אוניברסיטת הולי קרוס בתוצאה 84–78. במשחק השני של הטורניר הפסידה איונה 71–74 מול אוניברסיטת ג'ורג'טאון, בה שיחק סליפי פלויד.
לאורך 3 עונותיו בליגת המכללות רשם רולנד ממוצעים של 20.8 נקודות, 12.0 ריבאונדים ו-1.5 חסימות למשחק.
בדראפט ה-NBA 1980 נבחר רולנד בבחירה ה-25 על ידי גולדן סטייט ווריורס, אשר מיד שלחה את זכויותיו לוושינגטון בולטס.
רולנד העדיף לשחק באירופה לפני תחילת קריירת ה-NBA, וחתם על חוזה בברצלונה מליגת העל הספרדית.
בעונתו היחידה בברצלונה העפילה הקבוצה לגמר גביע אירופה למחזיקות גביע, בו הפסידה מול פלקנסטרו קאנטו בתוצאה 82–86.
בעונת הצטרף לבולטס, ועל אף ששימש כשחקן ספסל – כמחליפם של ספנסר הייווד וריק מהורן – רשם ממוצעים מרשימים של 14.4 נקודות ו-9.3 ריבאונדים למשחק, ונבחר לחמישיית הרוקיז של העונה.
במהלך העונה העוקבת תפס מקום קבוע בחמישייה הפותחת, והוביל את קלעי קבוצתו עם 19.4 נקודות בממוצע למשחק.
בעונת ביסס את מעמדו כאחד משחקני הפנים הבולטים בליגה, עם ממוצעים של 22.2 נקודות, 12.3 ריבאונדים (שלישי ב-NBA) ו-3.9 אסיסטים למשחק, ונבחר להשתתף במשחק האולסטאר של ה-NBA.
בעונה הבאה העמיד ממוצעים דומים, ונבחר בשנית להשתתף במשחק האולסטאר, בטרם סבל מפציעה קשה בכף רגלו.
בעונת שיחק ב-30 משחקים בלבד בשל כאבים בכף רגלו, אולם במשחקים בהם שותף השיג 19.0 נקודות, 10.7 ריבאונדים ו-5.3 אסיסטים למשחק.
בפלייאוף 1986 תפס מאנוט בול את מקומו בחמישייה הפותחת, והבולטס הודחו בסיבוב הראשון בפעם השלישית ברציפות.
ביוני 1986, לאחר 5 עונות בוושינגטון, הועבר יחד עם קליף רובינסון בטרייד לפילדלפיה 76', בתמורה למוזס מלון, טרי קאטלדג' ושתי בחירות דראפט עתידיות.
לאחר חמישה משחקים בלבד נפצע רולנד בברכו, שוחרר מהקבוצה והודיע על פרישה ממשחק.
בינואר 1992, כ-5 שנים מאז פרישתו, חזר רולנד לשחק עבור פילדלפיה, אך ב-13 משחקיו בקבוצה מיעט לשחק וקלע 3.9 נקודות בממוצע למשחק בלבד.
בעונת שותף ב-11 משחקים במדי דטרויט פיסטונס בטרם פרש ממשחק באופן סופי.
בשנת 1993 מונה רולנד לעוזר מאמן בפילדלפיה 76', תחת פרד קרטר.
לאחר עונה אחת בלבד, במהלכה רשמה הקבוצה מאזן שלילי 24–58, פוטר רולנד יחד עם כל יתר צוות האימון.
לאחר מכן שימש כעוזר מאמן בקבוצת הכדורסל של מכללת איונה, בה שיחק בעברו כסטודנט, ובין השנים 1998–2007 היה המאמן הראשי של הקבוצה.
לאורך התקופה העפילה איונה 3 פעמים לטורניר אליפות המכללות (2000, 2001 ו-2006), ורשמה מאזן כולל של 139 ניצחונות ו-135 הפסדים.
בעונת 2007/2008 אימן את קבוצת אלבקרקי ת'אנדר בירדס מליגת הפיתוח של ה-NBA, ובעונה העוקבת חזר לשמש כעוזר מאמן בפילדלפיה 76', תחת מוריס צ'יקס וטוני דילאו.
בין השנים 2009–2013 אימן את קבוצת הכדורסל של אוניברסיטת מחוז קולומביה מליגת המכללות השנייה (Division II level).
מאז שנת 2015 משמש כסקאוט עבור קבוצת וושינגטון ויזארדס.
ג'פרי דאגלס "ג'ף" פוסטר הוא כדורסלן עבר אמריקאי, אשר שיחק בקבוצת אינדיאנה פייסרס מליגת ה-NBA לכל אורך הקריירה, בין השנים 1999–2012. ממוצעיו הכוללים לאורך 13 עונותיו ב-NBA הם 4.9 נקודות ו-6.9 ריבאונדים למשחק.
פוסטר נולד בסן אנטוניו שבטקסס, ובין השנים 1995–1999 למד באוניברסיטת המדינה של טקסס ושיחק בקבוצת הכדורסל שלה תחת המאמן מייק מילר.
בעונתו השנייה בקבוצה, 1996/1997, סייע לה להעפיל לטורניר אליפות המכללות בפעם השנייה בלבד בתולדותיה.
בשתי עונותיו האחרונות באוניברסיטה רשם ממוצעים של 13.5 נקודות ו-10.7 ריבאונדים למשחק.
פוסטר נבחר בבחירה ה-21 של דראפט ה-NBA 1999, על ידי גולדן סטייט ווריורס, ומיד נשלח בטרייד לאינדיאנה פייסרס בתמורה לוונטיגו קאמינגס (הבחירה ה-26) ובחירת דראפט עתידית.
בעונת הרוקי שלו העפילה אינדיאנה לגמר ה-NBA לראשונה בתולדות המועדון, אך הפסידה מול לוס אנג'לס לייקרס בתוצאה 2–4. בשנים הבאות ביסס את מעמדו כשחקן רוטציה קבוע בפייסרס, בעיקר הודות להצטיינותו כשומר וכריבאונדר.
בעונת היה הסנטר הפותח של הקבוצה, וסייע לה לסיים את העונה הסדירה במקום הראשון באזור המזרחי עם מאזן הניצחונות הטוב ביותר בתולדות המועדון, 61–21. בפלייאוף 2004 גברו הפייסרס על בוסטון סלטיקס (4–0) ועל מיאמי היט (4–2) בטרם הודחו על ידי דטרויט פיסטונס (2–4) בגמר המזרח.
בעונת שיחק ב-19 משחקים בלבד בשל פציעה בגבו.
במרץ 2012 הודיע פוסטר על פרישה ממשחק, בשל כאבים כרוניים בגבו.
בעת פרישתו ניצב במקום השלישי בתולדות הפייסרס בסך ריבאונדים בקריירה (אחרי דייל דייוויס וריק סמיתס), עם 5,248.
ג'פרי מייקל קנט הוא כדורסלן עבר אמריקאי-ישראלי ששיחק בעמדת הסנטר, בין היתר במכבי תל אביב ונבחרת ישראל.
קנט נולד ברוד איילנד למשפחה יהודית.
סיים את לימודיו במכללת רוד איילנד ושיחק בנבחרת הכדורסל - רוד איילנדס ראמס .
בשנת 1992 חתם על החוזה המקצועני הראשון שלו כאשר הצטרף כמתאזרח למכבי דרום תל אביב יחד עם עודד קטש, דודי אדלר ודרור כהן תחת המאמן מוטי ארואסטי.
בשנת 1994 עבר לקבוצת האם - מכבי תל אביב.
בעונתו הראשונה השתתף ב-25 משחקים וקלע בממוצע של 7.1 נקודות למשחק, בשנה לאחר מכן השתתף בארבעה משחקים וקלע בממוצע של 1.5 נקודות למשחק.
במדי מכבי תל אביב זכה בשתי אליפויות ישראל.
לאחר ששוחרר ממכבי תל אביב שיחק בברק נתניה ומכבי ראשון לציון.
סך הכל שיחק קנט ארבע עונות בליגה הראשונה בישראל, בהן קלע בממוצע של 7.2 בליגה הסדירה ו-8.5 בפלייאוף.
בשנת 1997 רשם שלוש הופעות במדי נבחרת ישראל, והשתתף במקודמות של אליפות אירופה בכדורסל 1999.
בהמשך שיחק בליגה הגרמנית ברטיופארם אולם ובליגה הבריטית בלונדון טאוורס ובתוך כך השתתף בעונת 2001/2002 ביורוליג.
ג'פרי קוב הידוע יותר בשם הבמה שלו, JC מטאו הוא מתאבק אמריקאי, המופיע בארגון ההיאבקות WWE, בתוכנית סמאקדאון.
קוב הוא פעם אחת אלוף העולם של PWG ופעם אחת אלוף הזוגות של PWG ביחד עם מאט רידל בנוסף לזכייתו בטורניר "הקרב של לוס אנג'לס" בשנת 2018. כמו כן, הוא פעם אחת אלוף במשקל פתוח של NEVER.
כמתאבק, קוב ייצג את גואם בענף ההיאבקות בסגנון חופשי כחלק ממחלקת 84 ק"ג באולימפיאדת אתונה של שנת 2004, שבה נשא את דגל המדינה בטקס הפתיחה.
הוא עשה את ההסבה להיאבקות מקצועית בשנת 2009.
קוב התאמן בענף ההיאבקות תחת מאמנו האישי, ניל קראנץ, וייצג את גואם במסגרת תחרויות.